দিলরুয়ান পেরেরা
মাহয়াদুগে দিলরুয়ান কমলানেথ পেরেরা (সিংহলি: දිල්රුවන් පෙරේරා; জন্ম: ২২ জুলাই, ১৯৮২) পানাদুরা এলাকায় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা জাতীয় ক্রিকেট দলে টেস্ট খেলার পাশাপাশি ঘরোয়া ক্রিকেটে পানাদুরা স্পোর্টস ক্লাবের হয়ে খেলছেন। তিনি মূলতঃ একজন অল-রাউন্ডার। ডানহাতি অফ ব্রেক বোলিং করেন ও ডানহাতি ব্যাটসম্যান হিসেবে দলে ভূমিকা রাখছেন। ইতোমধ্যেই প্রথম-শ্রেণীর ক্রিকেটে ২০০ উইকেট ও ২০০০ রান সংগ্রহ করেছেন দিলরুয়ান পেরেরা।